Cami de Cavalls 360º
Channel: Toni Sanz
Date: 2017-04-29

Camí de Cavalls en 6 etapes, abril de 2017. 244.839 passos, 163,32 kms, 4080 m de desnivell, 18º a 22º C, vent suau de marinada i un sol de justícia accentuat per la manca d'ombres en bona part del recorregut. Soles de sabatilles que van arribar noves i van acabar desgastades, degut a la duresa del terreny, un autèntic trencacames per a un perfil altimètric enganyosament pla. Mil terrenys trepitjats, mil cales paradísiaques, Infinits camps, salines, aiguamolls, ocells...Cada gir del camí et transporta a un nou paisatge encara més obnubilant que l'anterior, que et fa interrompre el caminar, absort per tanta bellesa, que cal inmortalitzar als ulls i a la càmera. Un petit accident ens va impedir fer la tercera etapa, la que diuen que és la més feréstega i verge de totes, de manera que no hi haurà més remei que tornar XD. Experiència absolutament recomanable, que es pot personalitzar per fer-la segons el nivell, temps disponible i repte personal de cadascú.